حاتای آرکئولوژی موزه‌سی ان بؤیوک اولما یولوندا.
حاتای آرکئولوژی موزه‌سی، ایشلری سونا یاخین‌لاشان ایکینجی بؤلومونون ده تاماملانماسییلا "دونیانین ان بؤیوک موزایک کلکسیونونون سرگیلندیگی موزه" عنوانینی آلماغی هدفله‌ییر.
تاریخ بویونجا بیر چوخ مدنیته ائو صاحب‌لیگی ائتمیش حاتایداکی قازینتی‌لاردا اورتایا چیخاریلان موزایکدن سیکه‌لره، بیشمیش تورپاق قاب‌لاردان اونیک(تک) اثرلره قدر شهردکی زنگینلیگین سرگیلندیگی حاتای آرکئولوژی موزه‌سی، 43 مین ایل اؤنجه‌سین‌دن گونوموزه قدرکی آرکئولوژی تاپینتیلارلا یئرلی و خاریجی قوناق‌لارین گزدیگی ان اؤنم‌لی یئرلرین باشیندا گلیر.
حاتای آرکئولوژی موزه‌سی مودورو نیلوفر سئزگین، اوچ ایل قاباق بیر بؤۀومو خیدمته آچیلان موزه‌نین ایکینجی بؤلومونون ده یاخیندا خیدمته گیرجیینی ایفاده ائده‌رک، "جاتای آرکئولوژی موزه‌سی‌نین ایکینجی بؤلومونون ده بیتدیگینده بورا دونیادا موزایک کلکسیونونون نوماییش ائتدیریلدیگی ان بؤیوک موزه اولا‌جاق. تخمینا 2 مین 500 مربع متر موزایک سرگیلندیگینده بیز بو عنوانی آلمیش اولاجاییق" دئدی.
